title: Decizia (UE) 2017/1793 a Consiliului din 15 septembrie 2017 de modificare a Deciziei (UE) 2017/1792 privind semnarea, în numele Uniunii, și aplicarea provizorie a Acordului bilateral dintre Uniunea Europeană și Statele Unite ale Americii privind măsuri prudențiale referitoare la asigurare și reasigurare

text:
               6.10.2017

               RO

               Jurnalul Oficial al Uniunii Europene

               L 258/3

         DECIZIA (UE) 2017/1793 A CONSILIULUI
   din 15 septembrie 2017
   de modificare a Deciziei (UE) 2017/1792 privind semnarea, în numele Uniunii, și aplicarea provizorie a Acordului bilateral dintre Uniunea Europeană și Statele Unite ale Americii privind măsuri prudențiale referitoare la asigurare și reasigurare
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 114 coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               La 21 aprilie 2015, Consiliul a autorizat Comisia să deschidă negocieri cu Statele Unite ale Americii pentru încheierea unui acord privind reasigurarea. Negocierile s-au încheiat cu succes, prin intermediul unui schimb de scrisori între negociatorii-șefi, la data de 12 ianuarie 2017.

               (2)

               Acordul ar trebui semnat în numele Uniunii Europene în limba engleză, sub rezerva încheierii sale la o dată ulterioară. În acest scop, Decizia (UE) 2017/1792 (1) ar trebui modificată în consecință,

         ADOPTĂ PREZENTA DECIZIE:
   Articolul 1
   Decizia (UE) 2017/1792 se modifică după cum urmează:

               1.

               Articolul 2 se înlocuiește cu următorul text:
               „Articolul 2
               Președintele Consiliului este autorizat să desemneze persoana (persoanele) împuternicită(e) să semneze acordul în numele Uniunii, precum și schimbul de scrisori între Uniunea Europeană și Statele Unite ale Americii privind regimul lingvistic. Semnarea acordului are loc împreună cu semnarea schimbului de scrisori.”

               2.

               Se introduce următorul articol:
               „Articolul 3a
               Acordul este semnat în limba engleză. În temeiul dreptului Uniunii, acordul este, de asemenea, întocmit de către Uniune în limbile bulgară, cehă, croată, daneză, estonă, finlandeză, franceză, germană, greacă, italiană, letonă, lituaniană, maghiară, malteză, neeerlandeză, polonă, portugheză, română, slovacă, slovenă, spaniolă și suedeză. Aceste versiuni lingvistice suplimentare ar trebui să fie autentificate printr-un schimb de note diplomatice între Uniunea Europeană și Statele Unite ale Americii. Toate versiunile autentificate au aceeași valoare.”

         Articolul 2
   Prezenta decizie intră în vigoare la data adoptării.

      Adoptată la Bruxelles, 15 septembrie 2017.

            Pentru Consiliu

            Președintele

         M. MAASIKAS

      (1)  Decizia (UE) 2017/1792 a Consiliului din 29 mai 2017 privind semnarea, în numele Uniunii, și aplicarea provizorie a Acordului bilateral dintre Uniunea Europeană și Statele Unite ale Americii privind măsuri prudențiale referitoare la asigurare și reasigurare (a se vedea pagina 1 din prezentul Jurnal Oficial).


title: Decizia (UE) 2016/1573 a Parlamentului European din 28 aprilie 2016 privind descărcarea de gestiune pentru execuția bugetului Agenției pentru Drepturi Fundamentale a Uniunii Europene aferent exercițiului financiar 2014

text:
               14.9.2016

               RO

               Jurnalul Oficial al Uniunii Europene

               L 246/368

         DECIZIA (UE) 2016/1573 A PARLAMENTULUI EUROPEAN
   din 28 aprilie 2016
   privind descărcarea de gestiune pentru execuția bugetului Agenției pentru Drepturi Fundamentale a Uniunii Europene aferent exercițiului financiar 2014
   PARLAMENTUL EUROPEAN,

               —

               având în vedere conturile anuale finale ale Agenției pentru Drepturi Fundamentale a Uniunii Europene pentru exercițiul financiar 2014,

               —

               având în vedere Raportul Curții de Conturi privind conturile anuale ale Agenției pentru Drepturi Fundamentale a Uniunii Europene pentru exercițiul financiar 2014, însoțit de răspunsul agenției (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2014 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 12 februarie 2016 privind descărcarea de gestiune a agenției în ceea ce privește execuția bugetară pentru exercițiul financiar 2014 (05584/2016 – C8-0064/2016),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 168/2007 al Consiliului din 15 februarie 2007 privind înființarea Agenției pentru Drepturi Fundamentale a Uniunii Europene (4), în special articolul 21,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 94 și anexa V la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A8-0108/2016),

               1.

               acordă directorului Agenției pentru Drepturi Fundamentale a Uniunii Europene descărcarea de gestiune pentru execuția bugetului agenției aferent exercițiului financiar 2014;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Agenției pentru Drepturi Fundamentale a Uniunii Europene, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 409, 9.12.2015, p. 334.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 53, 22.2.2007, p. 1.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: Decizia Consiliului din 22 februarie 1988 privind încheierea unui protocol suplimentar la Acordul de instituire a unei Asociații între Comunitatea Economică Europeană și Turcia

text:
               03/Volumul 06

               RO

               Jurnalul Ofícial al Uniunii Europene

               197

         31988D0089

               L 053/90

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 22 februarie 1988
   privind încheierea unui protocol suplimentar la Acordul de instituire a unei Asociații între Comunitatea Economică Europeană și Turcia
   (88/89/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 238,
   având în vedere recomandarea Comisiei,
   având în vedere avizul conform al Parlamentului European (1),
   întrucât ar trebui aprobat Protocolul suplimentar la Acordul de instituire a unei Asociații între Comunitatea Economică Europeană și Turcia (2), semnat la Ankara la 12 septembrie 1963,
   DECIDE:
   Articolul 1
   Protocol suplimentar la Acordul de instituire a unei Asociații între Comunitatea Economică Europeană și Turcia se aprobă în numele Comunității.
   Textul protocolului se atașează la prezenta decizie.
   Articolul 2
   Președintele Consiliului procedează la notificarea prevăzută la articolul 4 din Protocol (3).
   Articolul 3
   Prezenta decizie intră în vigoare în ziua următoare datei publicării în Jurnalul Oficial al Comunităților Europene.

      Adoptată la Bruxelles, 22 februarie 1988.

            Pentru Consiliu

            Președintele

         H.-D. GENSCHER

      (1)  Aviz conform emis la 20 ianuarie 1988 (nepublicat încă în Jurnalul Oficial).

      (2)  JO L 217, 29.12.1964, p. 3687/64.

      (3)  Data intrării în vigoare a protocolului se publică în Jurnalul Oficial al Comunităților Europene de către Secretariatul General al Consiliului.


title: 2007/394/CE: Decizia Comisiei din 7 iunie 2007 de modificare a Directivei 90/377/CEE a Consiliului privind metodologia aplicabilă pentru colectarea prețurilor la gaz și energie electrică pentru utilizatorii finali din industrie   (Text cu relevanță pentru SEE)

text:
               9.6.2007

               RO

               Jurnalul Oficial al Uniunii Europene

               L 148/11

      DECIZIA COMISIEI

   din 7 iunie 2007
   de modificare a Directivei 90/377/CEE a Consiliului privind metodologia aplicabilă pentru colectarea prețurilor la gaz și energie electrică pentru utilizatorii finali din industrie
   (Text cu relevanță pentru SEE)
   (2007/394/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 90/377/CEE privind o procedură comunitară de ameliorare a transparenței prețurilor la gaz și energie electrică pentru utilizatorii finali din industrie (1), în special articolul 6,
   întrucât:

               (1)

               Directiva 90/377/CEE a Consiliului stabilește detalii privind forma, conținutul și toate celelalte caracteristici ale informațiilor care trebuie comunicate de întreprinderile furnizoare de gaz sau energie electrică utilizatorilor finali din industrie.

               (2)

               Metodologia utilizată pentru colectarea informațiilor despre prețuri trebuie să fie menținută la zi pentru a reflecta realitatea piețelor competitive de gaze și energie electrică, elaborată prin Directiva 2003/54/CE a Parlamentului European și a Consiliului din 26 iunie 2003 privind normele comune pentru piața internă de energie electrică și de abrogare a Directivei 96/92/CE (2) și prin Directiva 2003/55/CE a Parlamentului European și a Consiliului din 26 iunie 2003 privind normele comune pentru piața internă în sectorul gazelor naturale și de abrogare a Directivei 98/30/CE (3), inclusiv prin faptul că pe fiecare piață există acum mai mulți furnizori activi.

               (4)

               Prin urmare, Directiva 90/377/CEE ar trebui modificată în consecință.

               (3)

               Măsurile prevăzute în prezenta decizie sunt conforme cu avizul comitetului menționat la articolul 7 din Directiva 90/377/CEE,

         DECIDE:
   Articolul 1
   Anexele la Directiva 90/377/CEE se înlocuiesc cu textul prevăzut în anexa la prezenta decizie.
   Articolul 2
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.

      Adoptată la Bruxelles, 7 iunie 2007.

            Pentru Comisie

         Andris PIEBALGS

            Membru al Comisiei

      (1)  JO L 185, 17.7.1990, p. 16. Directivă, astfel cum a fost modificată ultima dată prin Directiva 2006/108/CE (JO L 363, 20.12.2006, p. 414).

      (2)  JO L 176, 15.7.2003, p. 37. Directivă, astfel cum a fost modificată ultima dată prin Decizia 2006/653/CE a Comisiei (JO L 270, 29.9.2006, p. 72).

      (3)  JO L 176, 15.7.2003, p. 57.

      ANEXĂ
      „
            ANEXA I
            PREȚURI ALE GAZULUI
            Prețurile gazului pentru utilizatori finali din industrie (1) vor fi colectate și compilate în conformitate cu următoarea metodologie:

                        (a)

                        Prețurile care vor fi raportate sunt prețurile plătite de utilizatorii finali din industrie care achiziționează gaze naturale distribuite prin conducte pentru uzul propriu.

                        (b)

                        Se au în vedere toate utilizările în scop industrial ale gazului. Cu toate acestea, sistemul exclude consumatorii care utilizează gaz:

                                    —

                                    pentru generarea de energie electrică în centrale electrice sau centrale de producere combinată a energiei termice și electrice;

                                    —

                                    pentru utilizări ne-energetice (de exemplu în industria chimică);

                                    —

                                    peste 4 000 000 gigajouli (GJ) pe an.

                        (c)

                        Prețurile înregistrate trebuie să se bazeze pe un sistem de tranșe de consum standard definite printr-o marjă de consum anual de gaz.

                        (d)

                        Prețurile vor fi colectate de două ori pe an, la începutul fiecărei perioade de șase luni (ianuarie și iulie) și se vor referi la prețurile medii plătite pentru gaz de către utilizatorii finali din industrie pe perioada ultimelor șase luni. Prima comunicare a datelor privind prețurile către Biroul Statistic al Comunităților Europene va face referire la situația de la 1 ianuarie 2008.

                        (e)

                        Prețurile trebuie să fie exprimate în monedă națională per gigajoule. Unitatea de energie utilizată se măsoară pe baza puterii calorifice brute (PCB).

                        (f)

                        Prețurile trebuie să includă toate taxele care trebuie plătite: taxe de rețea plus energia consumată, minus orice rabaturi sau prime, plus alte taxe (taxa de contorizare, taxe fixe etc.). Taxele inițiale de instalare nu vor fi incluse.

                        (g)

                        Prețurile vor fi înregistrate ca prețuri naționale medii.

                        (h)

                        Statele membre dezvoltă și implementează proceduri rentabile pentru a asigura un sistem reprezentativ de compilare a datelor pe baza următoarelor reguli:

                                    —

                                    Prețurile vor reprezenta o medie ponderată, cu utilizarea cotelor de piață ale întreprinderilor furnizoare de gaz, anchetate ca factori de ponderare. Media aritmetică a prețurilor va fi comunicată numai în cazul în care valorile ponderate nu pot fi calculate. În oricare dintre aceste cazuri, statele membre se vor asigura că ancheta acoperă o cotă reprezentativă din piața națională.

                                    —

                                    Cotele de piață trebuie calculate pe baza cantității de gaz facturate de către întreprinderile furnizoare de gaz utilizatorilor finali din industrie. Dacă este posibil, cotele de piață vor fi calculate separate pentru fiecare tranșă. Informațiile utilizate pentru calcularea prețurilor medii ponderate vor fi gestionate de statele membre, cu respectarea regulilor de confidențialitate.

                                    —

                                    În vederea păstrării confidențialității, datele referitoare la prețuri vor fi comunicate doar dacă în statul membru în cauză există cel puțin trei utilizatori finali în fiecare din categoriile menționate la litera (j).

                        (i)

                        Se vor comunica trei niveluri de prețuri:

                                    —

                                    prețuri neincluzând impozitele și taxele;

                                    —

                                    prețuri neincluzând TVA și alte taxe deductibile;

                                    —

                                    prețuri incluzând toate impozitele, taxele și TVA.

                        (j)

                        Pentru următoarele categorii de utilizatori finali din industrie se vor ancheta prețurile gazului:

                                    Utilizator final din industrie

                                    Consum anual de gaz (GJ)

                                    Minim

                                    Maxim

                                    Tranșa I1

                                    < 1 000

                                    Tranșa I2

                                    1 000

                                    < 10 000

                                    Tranșa I3

                                    10 000

                                    < 100 000

                                    Tranșa I4

                                    100 000

                                    < 1 000 000

                                    Tranșa I5

                                    1 000 000

                                    <= 4 000 000

                        (k)

                        La fiecare doi ani, împreună cu raportul din ianuarie privind prețurile, se vor comunica de asemenea Biroului Statistic al Comunităților Europene informații privind sistemul de compilare aplicat, în special: o descriere a anchetei și a domeniului său de aplicare (numărul de întreprinderi furnizoare anchetate, procentaj total al cotelor de piață reprezentate etc.), criteriile utilizate pentru calcularea prețurilor medii ponderate, precum și volumul total de consum reprezentat pe fiecare tranșă. Prima comunicare privind sistemul de compilare va face referire la situația de la 1 ianuarie 2008.

                        (l)

                        O dată pe an, împreună cu raportul din ianuarie privind prețurile, se vor comunica de asemenea Biroului Statistic al Comunităților Europene informații în legătură cu principalele caracteristici și factori medii care afectează prețurile raportate pentru fiecare tranșă de consum.
                        Informațiile vor include:

                                    —

                                    factorii de sarcină medii pentru utilizatorii finali din industrie, corespunzători fiecărei tranșe de consum, calculați în funcție de energia totală furnizată și cererea maximă medie;

                                    —

                                    o descriere a reducerilor acordate pentru interuptibilitate;

                                    —

                                    o descriere a taxelor fixe, a celor de contorizare sau orice alte taxe relevante la nivel național.

                        (m)

                        O dată pe an, împreună cu raportul din ianuarie, trebuie de asemenea raportate tarifele și metodele de calculare, precum și o descriere a taxelor impuse vânzărilor de gaz către utilizatorii finali din industrie. Descrierea trebuie să includă orice taxă nefiscală care acoperă costurile de sistem și obligațiile de serviciu public.
                        Descrierea impozitelor va include trei secțiuni în mod clar distincte:

                                    —

                                    impozite, taxe, taxe nefiscale, plăți și orice alte taxe fiscale neidentificate în facturile emise utilizatorilor finali din industrie. Elementele descrise la acest punct vor fi incluse în categoria cifrelor raportate pentru nivelul prețurilor: «Prețuri neincluzând impozitele și taxele»;

                                    —

                                    impozitele și taxele identificate în facturile emise utilizatorilor finali din industrie și considerate a fi nedeductibile. Elementele descrise la acest punct vor fi prin urmare incluse în categoria cifrelor raportate pentru nivelul prețurilor: «Prețuri neincluzând TVA și alte taxe deductibile»;

                                    —

                                    taxa pe valoarea adăugată (TVA) și alte taxe deductibile identificate în facturile emise utilizatorilor finali din industrie. Articolele descrise la acest punct vor fi incluse în categoria sumelor raportate pentru nivelul prețurilor: «Prețuri incluzând toate impozitele, taxele și TVA».

                              O listă cu diferitele impozite, taxe, taxe nefiscale, plăți și orice alte taxe fiscale aplicabile:

                                    —

                                    Taxa pe valoarea adăugată;

                                    —

                                    Taxe de concesiune. Acestea se referă în general la licențele și taxele de ocupare a terenurilor și proprietăților publice sau private de către rețele sau alte dispozitive pentru gaz;

                                    —

                                    Taxele sau impozite de mediu. Acestea se referă în general la promovarea surselor de energie regenerabile sau a cogenerării sau ca penalizare pentru emisiile de CO2, SO2 sau alți agenți care influențează schimbările climatice;

                                    —

                                    Alte taxe sau impozite conexe sectorului energetic: obligații/sarcini de serviciu public, impozite pe finanțarea autorităților reglementatoare în domeniul energiei etc.;

                                    —

                                    Alte taxe sau impozite care nu sunt conexe sectorului energetic: taxe fiscale naționale, locale sau regionale pe energia consumată, taxe pe distribuția gazelor etc.

                              Impozitele pe venit, impozitele conexe proprietății, carburanților pentru automobile, taxele rutiere, taxele pe licențele pentru telecomunicații, radio, publicitate, plăți pentru licențe, plăți pentru deșeuri etc. nu vor fi luate în considerare și sunt excluse din această descriere, deoarece sunt, fără îndoială, parte a costurilor operatorilor și se aplică de asemenea altor industrii și activități.

                        (n)

                        În statele membre în care o singură companie acoperă toate vânzările industriale, informația poate fi comunicată de către acea companie. În statele membre unde operează mai multe companii, informațiile trebuie comunicate de către un organism statistic independent.

            ANEXA II
            PREȚURI PENTRU ENERGIA ELECTRICĂ
            Prețurile pentru energia electrică pentru utilizatori finali din industrie (2) vor fi colectate și compilate în conformitate cu următoarea metodologie:

                        (a)

                        Prețurile care vor fi raportate sunt prețurile plătite de utilizatorii finali din industrie care achiziționează energie electrică pentru uzul propriu.

                        (b)

                        Se au în vedere toate utilizările în scop industrial ale energiei electrice.

                        (c)

                        Prețurile înregistrate trebuie să se bazeze pe un sistem de tranșe de consum standard definite printr-o marjă de consum anual de energie electrică.

                        (d)

                        Prețurile vor fi colectate de două ori pe an, la începutul fiecărei perioade de șase luni (ianuarie și iulie) și se vor referi la prețurile medii plătite pentru energie electrică de către utilizatorul finali din industrie pe perioada ultimelor șase luni. Prima comunicare a datelor privind prețurile către Biroul Statistic al Comunităților Europene va face referire la situația de la 1 ianuarie 2008.

                        (e)

                        Prețurile trebuie să fie exprimate în monedă națională per kWh.

                        (f)

                        Prețurile trebuie să includă toate taxele care trebuie plătite: taxe de rețea plus energia consumată, minus orice rabaturi sau prime, plus alte taxe (taxele de capacitate, comercializare, taxa de contorizare etc.). Taxele inițiale de instalare nu vor fi incluse.

                        (g)

                        Prețurile vor fi înregistrate ca prețuri naționale medii.

                        (h)

                        Statele membre dezvoltă și implementează proceduri rentabile pentru a asigura un sistem reprezentativ de compilare a datelor pe baza următoarelor reguli:

                                    —

                                    Prețurile vor reprezenta o medie ponderată, cu utilizarea cotei de piață a întreprinderilor furnizoare de energie electrică, anchetate ca factori de ponderare. Media aritmetică a prețurilor va fi comunicată numai în cazul în care valorile ponderate nu pot fi calculate. În oricare dintre aceste cazuri, statele membre se vor asigura că ancheta acoperă o cotă reprezentativă din piața națională.

                                    —

                                    Cotele de piață trebuie calculate pe baza cantității de energie electrică facturate de către întreprinderile furnizoare de energie electrică utilizatorilor finali din industrie. Dacă este posibil, cotele de piață vor fi calculate separat pentru fiecare tranșă. Informațiile utilizate pentru calcularea prețurilor medii ponderate vor fi gestionate de statele membre, cu respectarea regulilor de confidențialitate.

                                    —

                                    În vederea păstrării confidențialității, datele referitoare la prețuri vor fi comunicate doar dacă în statul membru în cauză există cel puțin trei utilizatori finali în fiecare din categoriile menționate la litera (j).

                        (i)

                        Se vor comunica trei niveluri de prețuri:

                                    —

                                    prețuri neincluzând impozitele și taxele;

                                    —

                                    prețuri neincluzând TVA și alte taxe deductibile;

                                    —

                                    prețuri incluzând toate impozitele, taxele și TVA.

                        (j)

                        Pentru următoarele categorii de utilizatori finali din industrie se vor ancheta prețurile pentru energie electrică:

                                    Utilizator final din industrie

                                    Consum anual de energie electrică (MWh)

                                    Minim

                                    Maxim

                                    Tranșa IA

                                    < 20

                                    Tranșa IB

                                    20

                                    < 500

                                    Tranșa IC

                                    500

                                    < 2 000

                                    Tranșa ID

                                    2 000

                                    < 20 000

                                    Tranșa IE

                                    20 000

                                    < 70 000

                                    Tranșa IF

                                    70 000

                                    <= 150 000

                        (k)

                        La fiecare doi ani, împreună cu raportul din ianuarie privind prețurile, se vor comunica de asemenea Biroului Statistic al Comunităților Europene informații privind sistemul de compilare aplicat, în special: o descriere a anchetei și a domeniului său de aplicare (numărul de întreprinderi furnizoare anchetate, procentaj total al cotelor de piață reprezentate etc.), criteriile utilizate pentru calcularea prețurilor medii ponderate, precum și volumul total de consum reprezentat pe fiecare tranșă. Prima comunicare privind sistemul de compilare va face referire la situația de la 1 ianuarie 2008.

                        (l)

                        O dată pe an, împreună cu raportul din ianuarie privind prețurile, se vor comunica de asemenea Biroului Statistic al Comunităților Europene informații în legătură cu principalele caracteristici și factori medii care afectează prețurile raportate pentru fiecare tranșă de consum.
                        Informațiile care urmează a fi furnizate includ:

                                    —

                                    factorii de sarcină medii pentru utilizatorii finali din industrie, corespunzători fiecărei tranșe de consum, calculați în funcție de energia totală furnizată și cererea maximă medie;

                                    —

                                    un tabel în care să se indice limitele de tensiune pe fiecare țară;

                                    —

                                    o descriere a taxelor fixe, a celor de contorizare sau orice alte taxe relevante la nivel național.

                        (m)

                        O dată pe an, împreună cu raportul din ianuarie privind prețurile, trebuie de asemenea raportate tarifele și metodele de calculare, precum și o descriere a taxelor impuse vânzărilor de energie electrică către utilizatorii finali din industrie. Descrierea trebuie să includă orice taxă nefiscală care acoperă costurile de sistem și obligațiile de serviciu public.
                        Descrierea taxelor va include trei secțiuni în mod clar distincte:

                                    —

                                    Impozite, taxe, taxe nefiscale, plăți și orice alte taxe fiscale neidentificate în facturile emise utilizatorilor finali din industrie. Elementele descrise la acest punct vor fi incluse în categoria cifrelor raportate pentru nivelul prețurilor: «Prețuri neincluzând taxele și impozitele».

                                    —

                                    Impozitele și taxele identificate în facturile emise utilizatorilor finali din industrie și considerate a fi nedeductibile. Elementele descrise la acest punct vor fi incluse în categoria cifrelor raportate pentru nivelul prețurilor: «Prețuri neincluzând TVA și alte taxe deductibile».

                                    —

                                    Taxa pe valoarea adăugată (TVA) și alte taxe deductibile identificate în facturile emise utilizatorilor finali din industrie. Elementele descrise la acest punct vor fi incluse în categoria cifrelor raportate pentru nivelul prețurilor: «Prețuri incluzând toate taxele, impozitele și TVA».

                              O listă cu diferitele impozite, taxe, taxe nefiscale, plăți și orice alte taxe fiscale care pot fi aplicate:

                                    —

                                    Taxa pe valoarea adăugată;

                                    —

                                    Taxe de concesiune. Acestea se referă în general la licențele și taxele de ocupare a terenurilor și proprietăților publice sau private de către rețele sau alte dispozitive pentru energie electrică;

                                    —

                                    Taxele sau impozite de mediu. Acestea se referă în general la promovarea surselor de energie regenerabile sau a cogenerării sau ca penalizare pentru emisiile de CO2, SO2 sau alți agenți care influențează schimbările climatice;

                                    —

                                    Taxe de inspecție nucleară și de alte tipuri: taxe de dezafectare nucleară, inspecții și plăți pentru instalații nucleare etc.;

                                    —

                                    Alte taxe sau impozite conexe sectorului energetic: obligații/sarcini de serviciu public, impozite pe finanțarea autorităților de reglementare în domeniul energiei etc.;

                                    —

                                    Alte taxe sau impozite care nu sunt conexe sectorului energetic: taxe fiscale naționale, locale sau regionale pe energia consumată, taxe pe distribuția energiei electrice etc.

                              Impozitele pe venit, impozitele conexe proprietății, accize pe produse petroliere și combustibili, carburanți pentru automobile, taxele rutiere, taxele pe licențele pentru telecomunicații, radio, publicitate, plăți pentru licențe, plăți pentru deșeuri etc. nu vor fi luate în considerare și sunt excluse din această descriere, deoarece sunt, fără îndoială, parte a costurilor operatorilor și se aplică de asemenea altor industrii și activități.

                        (n)

                        O dată pe an, împreună cu raportul din ianuarie privind prețurile, se va comunica Biroului Statistic al Comunităților Europene o defalcare pe componente principale a prețurilor energiei electrice. Această defalcare pe componente principale a prețurilor energiei electrice va fi efectuată pe baza următoarei metodologii:
                        Prețul complet al energiei electrice per tranșă de consum poate fi luat în considerare ca sumă globală a prețurilor «rețea», a prețurilor «energie și furnizare» (de exemplu, de la generare la comercializare, cu excepția rețelelor), precum și a tuturor impozitelor și taxelor.

                                    —

                                    Prețul «rețea» reprezintă raportul dintre venitul conex tarifelor de transmitere și distribuție și (dacă este posibil) volumul corespunzător de kWh per tranșă de consum. În cazul în care volumul corespunzător de kWh per tranșă de consum nu este disponibil, se for face estimări.

                                    —

                                    Prețul «energie și furnizare» reprezintă prețul total minus prețul «rețea», minus toate impozitele și taxele.

                                    —

                                    Impozite și taxe. Pentru această componentă se va furniza o defalcare suplimentară:

                                                —

                                                impozite și taxe pe prețurile «rețea»;

                                                —

                                                impozite și taxe pe prețurile «energie și furnizare»;

                                                —

                                                TVA și alte taxe deductibile.

                              NOTĂ: În cazul în care sunt identificate separat servicii complementare, acestea pot fi distribuite în cadrul uneia dintre cele două componente principale, după cum urmează:

                                    —

                                    Prețul «rețea» va include următoarele costuri: tarife de transmisie și distribuție, pierderi de transmisie și distribuție, costuri de rețea, servicii post-vânare, costuri de întreținere a sistemului și taxe de contorizare.

                                    —

                                    Prețul «energie și furnizare» va include următoarele costuri: generare, agregare, echilibrare energetică, costuri ale energiei furnizate, servicii pentru clienți, management post-vânzare, contorizare și alte costuri de furnizare.

                                    —

                                    Alte costuri specifice. Acest punct reprezintă costuri care nu sunt nici costuri de rețea, nici costuri pentru energie și furnizare și nici taxe. În cazul în care există acest tip de costuri, acestea vor fi raportate separat.

                        (o)

                        În statele membre în care o singură companie acoperă toate vânzările industriale, informația poate fi comunicată de către acea companie. În statele membre unde operează mai multe companii, informațiile trebuie comunicate de către un organism statistic independent.

                  ”

         (1)  Utilizatorii finali din industrie pot include și utilizatori nerezidențiali.

         (2)  Utilizatorii finali din industrie pot include și utilizatori nerezidențiali.


title: Decizia Consiliului din 16 mai 2013 de numire și înlocuire a membrilor Consiliului de conducere al Centrului European pentru Dezvoltarea Formării Profesionale

text:
               5.6.2013

               RO

               Jurnalul Oficial al Uniunii Europene

               C 159/1

         DECIZIA CONSILIULUI
   din 16 mai 2013
   de numire și înlocuire a membrilor Consiliului de conducere al Centrului European pentru Dezvoltarea Formării Profesionale
   (2013/000/)
   CONSILIUL UNIUNII EUROPENE,
   având în vedere Regulamentul (CEE) nr. 337/75 al Consiliului din 10 februarie 1975 privind înființarea Centrului European pentru Dezvoltarea Formării Profesionale, în special articolul 4 (1),
   având în vedere candidatura prezentată Consiliului de către Comisie, din categoria reprezentanților lucrătorilor,
   întrucât:

               (1)

               Prin decizia sa din 16 iulie 2012 (2), Consiliul a numit membrii Consiliului de conducere al Centrului European pentru Dezvoltarea Formării Profesionale pentru perioada cuprinsă între 18 septembrie 2012 și 17 septembrie 2015.

               (2)

               Un post de membru în cadrul Consiliului de conducere al centrului, din categoria reprezentanților lucrătorilor, este disponibil pentru Spania,

         ADOPTĂ PREZENTA DECIZIE:
   Articol unic
   Se numește în calitate de membru în cadrul Consiliului de conducere al Centrului European pentru Dezvoltarea Formării Profesionale pentru durata rămasă a mandatului, respectiv până la 17 septembrie 2015:
   REPREZENTANȚII ORGANIZAȚIILOR LUCRĂTORILOR:

               SPANIA

               Dl Francisco Javier LÓPEZ

      Adoptată la Bruxelles, 16 mai 2013.

            Pentru Consiliu

            Președintele

         R. QUINN

      (1)  JO L 39, 13.2.1975, p. 1.

      (2)  JO C 228, 31.7.2012, p. 3.


title: 2012/747/UE: Decizia Consiliului din 3 decembrie 2012 privind poziția care urmează să fie adoptată, în numele Uniunii Europene, în cadrul Comitetului mixt al SEE referitor la o modificare a Protocolului 31 (privind cooperarea în domenii specifice în afara celor patru libertăți) la Acordul privind SEE

text:
               5.12.2012

               RO

               Jurnalul Oficial al Uniunii Europene

               L 333/1

         DECIZIA CONSILIULUI
   din 3 decembrie 2012
   privind poziția care urmează să fie adoptată, în numele Uniunii Europene, în cadrul Comitetului mixt al SEE referitor la o modificare a Protocolului 31 (privind cooperarea în domenii specifice în afara celor patru libertăți) la Acordul privind SEE
   (2012/747/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 189, coroborat cu articolul 218 alineatul (9),
   având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European (1), în special articolul 1 alineatul (3),
   având în vedere propunerea Comisiei Europene,
   întrucât:

               (1)

               Acordul privind Spațiul Economic European (2) (denumit în continuare „Acordul privind SEE”) a intrat în vigoare la 1 ianuarie 1994.

               (2)

               În temeiul articolului 98 din Acordul privind SEE, Comitetul mixt al SEE poate decide să modifice, între altele, Protocolul 31 la acesta.

               (3)

               Protocolul 31 la Acordul privind SEE conține dispoziții și măsuri specifice privind cooperarea în domenii specifice în afara celor patru libertăți.

               (4)

               Regulamentul (UE) nr. 911/2010 al Parlamentului European și al Consiliului din 22 septembrie 2010 privind Programul european de monitorizare a Pământului (GMES) și exploatarea sa inițială (2011-2013) (3) au fost încorporate în Acordul privind SEE prin Decizia nr. 139/2012 a Comitetului mixt al SEE (4).

               (5)

               Decizia nr. 139/2012 a Comitetului mixt al SEE prevedea suspendarea aplicabilității Regulamentului (UE) nr. 911/2010 în cazul Islandei, până la decizia contrară a Comitetului mixt al SEE.

               (6)

               Este oportun să se înceteze suspendarea aplicabilității Regulamentului (UE) nr. 911/2010 în cazul Islandei de la 1 ianuarie 2013.

               (7)

               Prin urmare, Protocolul 31 la Acordul privind SEE ar trebui modificat în consecință.

               (8)

               Poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

         ADOPTĂ PREZENTA DECIZIE:
   Articolul 1
   Poziția care urmează să fie adoptată, în numele Uniunii Europene, în cadrul Comitetului mixt al SEE referitor la modificarea propusă a Protocolului 31 la Acordul privind SEE se bazează pe proiectul de decizie a Comitetului mixt al SEE atașat la prezenta decizie.
   Articolul 2
   Prezenta decizie intră în vigoare la data adoptării.

      Adoptată la Bruxelles, 3 decembrie 2012.

            Pentru Consiliu

            Președintele

         N. SYLIKIOTIS

      (1)  JO L 305, 30.11.1994, p. 6.

      (2)  JO L 1, 3.1.1994, p. 3.

      (3)  JO L 276, 20.10.2010, p. 1.

      (4)  JO L 309, 8.11.2012, p. 21.

      PROIECT
      DECIZIA NR. …/2012 A COMITETULUI MIXT AL SEE
      din
      de modificare a Protocolului 31 privind cooperarea în domenii specifice în afara celor patru libertăți la Acordul privind SEE
      COMITETUL MIXT AL SEE,
      având în vedere Acordul privind Spațiul Economic European (denumit în continuare „Acordul privind SEE”), în special articolele 86 și 98,
      întrucât:

                  (1)

                  Regulamentul (UE) nr. 911/2010 al Parlamentului European și al Consiliului din 22 septembrie 2010 privind Programul european de monitorizare a Pământului (GMES) și exploatarea sa inițială (2011–2013) (1) a fost încorporat în acord prin Decizia nr. 139/2012 a Comitetului mixt al SEE (2).

                  (2)

                  Suspendarea aplicabilității regulamentului în cazul Islandei ar trebui să înceteze.

                  (3)

                  Protocolul 31 la Acordul privind SEE ar trebui modificat pentru ca încetarea suspendării să poată intra în vigoare începând cu 1 ianuarie 2013,

            ADOPTĂ PREZENTA DECIZIE:
      Articolul 1
      La articolul 1 alineatul (8c) din Protocolul 31 la Acordul privind SEE, adaptarea (e) se elimină.
      Articolul 2
      Prezenta decizie intră în vigoare în ziua următoare datei la care s-a efectuat ultima notificare către Comitetul mixt al SEE în temeiul articolului 103 alineatul (1) din Acordul privind SEE (3).
      Se aplică de la 1 ianuarie 2013.
      Articolul 3
      Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

         Adoptată la …,

               Pentru Comitetul mixt al SEE

               Președintele

               Secretarii Comitetului mixt al SEE

         (1)  JO L 276, 20.10.2010, p. 1.

         (2)  JO L 309, 8.11.2012, p. 21.

         (3)  [Nu au fost semnalate obligații constituționale.] [Au fost semnalate obligații constituționale.]


title: 2011/33/UE: Decizia Consiliului din 8 noiembrie 2010 privind încheierea Protocolului la Acordul de parteneriat și cooperare de instituire a unui parteneriat între Comunitățile Europene și statele membre ale acestora, pe de o parte, și Ucraina, pe de altă parte, referitor la un acord-cadru între Uniunea Europeană și Ucraina privind principiile generale de participare a Ucrainei la programele Uniunii

text:
               21.1.2011

               RO

               Jurnalul Oficial al Uniunii Europene

               L 18/1

         DECIZIA CONSILIULUI
   din 8 noiembrie 2010
   privind încheierea Protocolului la Acordul de parteneriat și cooperare de instituire a unui parteneriat între Comunitățile Europene și statele membre ale acestora, pe de o parte, și Ucraina, pe de altă parte, referitor la un acord-cadru între Uniunea Europeană și Ucraina privind principiile generale de participare a Ucrainei la programele Uniunii
   (2011/33/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolele 114, 168, 169, și 172, articolul 173 alineatul (3) și articolele 188 și 192, coroborate cu articolul 218 alineatul (6) litera (a) și cu articolul 218 alineatul (8) primul paragraf,
   având în vedere propunerea Comisiei Europene,
   având în vedere aprobarea Parlamentului European,
   întrucât:

               (1)

               Protocolul la Acordul de parteneriat și cooperare de instituire a unui parteneriat între Comunitățile Europene și statele membre ale acestora, pe de o parte, și Ucraina, pe de altă parte (1), referitor la un acord-cadru între Uniunea Europeană și Ucraina privind principiile generale de participare a Ucrainei la programele Uniunii (denumit în continuare „protocolul”) a fost semnat în numele Uniunii la 22 noiembrie 2010.

               (2)

               Ca urmare a intrării în vigoare a Tratatului de la Lisabona la 1 decembrie 2009, Uniunea Europeană a înlocuit Comunitatea Europeană și i-a succedat,

               (3)

               Protocolul ar trebui încheiat,

         ADOPTĂ PREZENTA DECIZIE:
   Articolul 1
   Se aprobă, în numele Uniunii Europene, Protocolul la Acordul de parteneriat și cooperare de instituire a unui parteneriat între Comunitățile Europene și statele membre ale acestora, pe de o parte, și Ucraina, pe de altă parte, referitor la un acord-cadru între Uniunea Europeană și Ucraina privind principiile generale de participare a Ucrainei la programele Uniunii (2) (denumit în continuare „protocolul”).
   Articolul 2
   Președintele Consiliului procedează, în numele Uniunii, la notificarea prevăzută la articolul 10 din protocol.
   Articolul 3
   Prezenta decizie intră în vigoare la data adoptării.

      Adoptată la Bruxelles, 8 noiembrie 2010.

            Pentru Consiliu

            Președintele

         M. WATHELET

      (1)  JO L 49, 19.2.1998, p. 3.

      (2)  A se vedea pagina 3 din prezentul Jurnal Oficial.


title: Decizia 2013/366/PESC a Consiliului din 9 iulie 2013 de modificare și de prelungire a mandatului Reprezentantului Special al Uniunii Europene în Kosovo

text:
               10.7.2013

               RO

               Jurnalul Oficial al Uniunii Europene

               L 189/9

         DECIZIA 2013/366/PESC A CONSILIULUI
   din 9 iulie 2013
   de modificare și de prelungire a mandatului Reprezentantului Special al Uniunii Europene în Kosovo (1)

   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 31 alineatul (2) și articolul 33,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 25 ianuarie 2012, Consiliul a adoptat Decizia 2012/39/PESC (2) de numire a domnului Samuel ŽBOGAR în calitate de Reprezentant Special al Uniunii Europene (RSUE) în Kosovo. Mandatul RSUE expiră la 30 iunie 2013.

               (2)

               Mandatul RSUE ar trebui să fie modificat și prelungit pentru o perioadă de 12 luni.

               (3)

               RSUE își va executa mandatul în contextul unei situații care s-ar putea deteriora și care ar putea aduce atingere realizării obiectivelor acțiunii externe a Uniunii prevăzute la articolul 21 din tratat,

         ADOPTĂ PREZENTA DECIZIE:
   Articolul 1
   Reprezentantul Special al Uniunii Europene
   Mandatul domnului Samuel ŽBOGAR în calitate de RSUE în Kosovo se modifică și se prelungește până la 30 iunie 2014. Mandatul RSUE se poate încheia mai devreme, în cazul în care Consiliul decide în acest sens, la propunerea Înaltului Reprezentant al Uniunii pentru afaceri externe și politica de securitate (ÎR).
   Articolul 2
   Obiective de politică
   Mandatul RSUE se bazează pe obiectivele politicii Uniunii în Kosovo. Acestea includ asumarea unui rol central în promovarea unui Kosovo stabil, viabil, pașnic, democratic și multietnic; consolidarea stabilității în regiune și contribuția la cooperarea regională și la relații de bună vecinătate în Balcanii de Vest; promovarea unui Kosovo care se angajează să respecte supremația legii, protecția minorităților și a patrimoniului cultural și religios; sprijinirea progreselor Kosovo către Uniune în conformitate cu perspectiva europeană a regiunii și în conformitate cu concluziile relevante ale Consiliului.
   Articolul 3
   Mandat
   În vederea realizării obiectivelor politicii, mandatul RSUE constă în:

               (a)

               oferirea, de către Uniune, de consiliere și susținere în procesul politic;

               (b)

               promovarea coordonării politice globale a Uniunii în Kosovo;

               (c)

               consolidarea prezenței Uniunii în Kosovo și asigurarea coerenței și eficienței acesteia;

               (d)

               asigurarea de orientări politice locale șefului Misiunii Uniunii Europene de sprijinire a supremației legii în Kosovo (EULEX KOSOVO), inclusiv cu privire la aspectele politice ale chestiunilor legate de responsabilitățile executive;

               (e)

               asigurarea consecvenței și coerenței acțiunilor Uniunii în Kosovo;

               (f)

               sprijinirea progreselor Kosovo către Uniune, în conformitate cu perspectiva europeană a regiunii, prin intermediul comunicării publice orientate și prin activități desfășurate de Uniune în scopul asigurării unei înțelegeri și a unui sprijin mai ample din partea publicului din Kosovo cu privire la chestiuni legate de Uniune;

               (g)

               monitorizarea, sprijinirea și facilitarea progreselor privind prioritățile politice, economice și europene, în acord cu competențele și responsabilitățile instituționale respective;

               (h)

               contribuirea la dezvoltarea și consolidarea respectării drepturilor omului și a libertăților fundamentale în Kosovo în colaborare cu RSUE pentru drepturile omului, inclusiv în privința femeilor și a copiilor, în conformitate cu politica Uniunii privind drepturile omului și cu orientările Uniunii privind drepturile omului;

               (i)

               sprijinirea implementării dialogului între Belgrad și Pristina facilitat de Uniune.

         Articolul 4
   Executarea mandatului
   (1)   RSUE răspunde de executarea mandatului, acționând sub autoritatea ÎR.
   (2)   Comitetul politic și de securitate (COPS) menține o legătură privilegiată cu RSUE și este principalul punct de contact al RSUE cu Consiliul. COPS furnizează RSUE orientări strategice și îndrumare politică în cadrul mandatului, fără a aduce atingere competențelor ÎR.
   (3)   RSUE își desfășoară activitatea în strânsă coordonare cu Serviciul European de Acțiune Externă (SEAE).
   Articolul 5
   Finanțare
   (1)   Valoarea de referință financiară destinată să acopere cheltuielile aferente mandatului RSUE pentru perioada 1 iulie 2013-30 iunie 2014 este de 1 870 000 EUR.
   (2)   Cheltuielile sunt gestionate în conformitate cu procedurile și normele aplicabile bugetului general al Uniunii. Resortisanții țărilor din regiunea Balcanilor de Vest pot participa la proceduri de ofertare pentru contracte.
   (3)   Gestionarea cheltuielilor face obiectul unui contract între RSUE și Comisie. RSUE răspunde în fața Comisiei pentru toate cheltuielile.
   Articolul 6
   Constituirea și componența echipei
   (1)   Pentru a-l asista pe RSUE la executarea mandatului său și pentru a contribui la coerența, vizibilitatea și eficacitatea acțiunii globale a Uniunii în Kosovo, se atribuie RSUE un personal propriu. În limitele mandatului său și ale mijloacelor financiare puse la dispoziție, RSUE răspunde de constituirea echipei sale. Echipa dispune de competențele necesare în chestiuni politice specifice, conform mandatului. RSUE informează în mod prompt Consiliul și Comisia cu privire la componența echipei sale.
   (2)   Statele membre, instituțiile Uniunii și SEAE pot propune detașarea de personal care să lucreze cu RSUE. Remunerarea personalului detașat respectiv este asigurată de statul membru, de instituția Uniunii în cauză ori de SEAE, după caz. Experții detașați de statele membre pe lângă instituțiile Uniunii sau SEAE pot, de asemenea, să fie afectați pentru a lucra cu RSUE. Membrii personalului internațional contractat trebuie să dețină naționalitatea unui stat membru.
   (3)   Toți membrii personalului detașat rămân sub autoritatea administrativă a statului membru, a instituției Uniunii care i-a detașat ori a SEAE, își duc la îndeplinire sarcinile și acționează în interesul mandatului RSUE.
   Articolul 7
   Privilegiile și imunitățile RSUE și ale personalului său
   Privilegiile, imunitățile și alte garanții necesare îndeplinirii și bunei desfășurări a misiunii RSUE și a membrilor personalului acestuia se stabilesc de comun acord cu partea-gazdă sau, după caz, cu părțile-gazdă. Statele membre și SEAE oferă tot sprijinul necesar în acest sens.
   Articolul 8
   Securitatea informațiilor UE clasificate
   (1)   RSUE și membrii echipei acestuia respectă principiile și standardele minime de securitate stabilite prin Decizia 2011/292/UE a Consiliului din 31 martie 2011 privind normele de securitate pentru protecția informațiilor UE clasificate (3).
   (2)   ÎR este autorizat să comunice NATO/KFOR informații și documente ale UE clasificate până la nivelul „CONFIDENTIEL UE/EU CONFIDENTIAL” elaborate în scopurile acțiunii, în conformitate cu normele de securitate pentru protejarea informațiilor UE clasificate.
   (3)   ÎR este autorizat să comunice Organizației Națiunilor Unite (ONU) și Organizației pentru Securitate și Cooperare în Europa (OSCE), în conformitate cu necesitățile operaționale ale RSUE, informații și documente ale UE clasificate până la nivelul „RESTREINT UE/EU RESTRICTED” care sunt elaborate în scopurile acțiunii Uniunii în Kosovo, în conformitate cu normele de securitate pentru protejarea informațiilor UE clasificate. În acest scop, vor fi adoptate dispoziții la nivel local.
   (4)   ÎR este autorizat să comunice părților terțe asociate la prezenta decizie documente ale UE neclasificate legate de deliberările Consiliului referitoare la acțiune și care fac obiectul obligației de secret profesional în conformitate cu articolul 6 alineatul (1) din Regulamentul de procedură al Consiliului (4).
   Articolul 9
   Accesul la informații și asistența logistică
   (1)   Statele membre, Comisia și Secretariatul General al Consiliului garantează accesul RSUE la toate informațiile relevante.
   (2)   Delegația Uniunii și/sau statele membre, după caz, furnizează asistență logistică în regiune.
   Articolul 10
   Securitate
   În conformitate cu politica Uniunii privind securitatea personalului cu atribuții operaționale desfășurat în afara Uniunii în temeiul titlului V din tratat, RSUE ia toate măsurile a căror aplicare este rezonabilă, conform mandatului său și condițiilor de securitate din regiunea geografică pentru care este responsabil, pentru a asigura securitatea întregului personal aflat sub directa sa autoritate, în special prin:

               (a)

               elaborarea unui plan de securitate specific misiunii pe baza orientărilor din partea SEAE, care include măsuri de securitate fizică, organizațională și procedurală specifice misiunii, realizând gestionarea deplasării personalului în condiții de siguranță către zona de misiune și în interiorul acesteia, precum și gestionarea incidentelor de securitate, inclusiv prevăzând un plan de urgență și un plan de evacuare a misiunii;

               (b)

               asigurarea faptului că întregul personal desfășurat în afara Uniunii beneficiază de asigurare pentru un grad înalt de risc, necesară în condițiile specifice zonei de misiune;

               (c)

               asigurarea faptului că toți membrii echipei sale care urmează să fie desfășurați în afara Uniunii, inclusiv personalul contractat la nivel local, au beneficiat, înainte de sosirea în zona de misiune sau în momentul sosirii, de o formare adecvată în domeniul securității, pe baza clasificărilor de risc atribuite zonei de misiune de către SEAE;

               (d)

               asigurarea punerii în aplicare a tuturor recomandărilor formulate de comun acord ca urmare a evaluărilor periodice privind securitatea, precum și transmiterea către Consiliu, ÎR și Comisie de rapoarte scrise cu privire la punerea în aplicare a acestora și cu privire la alte aspecte legate de securitate, în cadrul rapoartelor intermediare și al celor de executare a mandatului.

         Articolul 11
   Raportare
   RSUE prezintă periodic ÎR și COPS rapoarte verbale și scrise. De asemenea, RSUE prezintă rapoarte grupurilor de lucru ale Consiliului, dacă este necesar. Rapoartele scrise periodice sunt difuzate prin rețeaua COREU. La recomandarea ÎR sau COPS, RSUE prezintă rapoarte Consiliului Afaceri Externe. În conformitate cu articolul 36 din tratat, RSUE poate fi implicat în activitatea de informare a Parlamentului European.
   Articolul 12
   Coordonare
   (1)   RSUE promovează coordonarea politică globală a Uniunii. RSUE contribuie la asigurarea unei utilizări coerente a tuturor instrumentelor Uniunii la fața locului în vederea realizării obiectivelor de politică ale Uniunii. Activitățile RSUE se coordonează cu cele ale Comisiei, precum și cu cele ale altor RSUE activi în regiune, dacă este cazul. RSUE furnizează scurte informări periodice misiunilor statelor membre și delegațiilor Uniunii.
   (2)   Pe teren, se menține o strânsă legătură cu șefii delegațiilor Uniunii în regiune și cu șefii de misiune ai statelor membre. Aceștia depun toate eforturile pentru a-l sprijini pe RSUE în executarea mandatului. RSUE oferă orientare politică locală șefului EULEX KOSOVO, inclusiv pentru aspectele politice ale chestiunilor legate de responsabilitățile executive. RSUE și comandantul operației civile se consultă reciproc, în funcție de necesități.
   (3)   RSUE asigură, de asemenea, legătura cu organismele locale relevante și cu alți actori internaționali și regionali prezenți la fața locului.
   (4)   RSUE, împreună cu alți actori ai Uniunii prezenți la fața locului, asigură difuzarea informațiilor și schimbul de informații între actorii Uniunii din teatrul de operații, în vederea atingerii unui grad înalt de conștientizare și evaluare comună a situației.
   Articolul 13
   Asistență în cazul sesizărilor
   RSUE și personalul acestuia oferă asistență pentru furnizarea elementelor de răspuns la orice sesizări sau alte obligații născute din mandatul precedentului RSUE în Afganistan și oferă, în acest sens, asistență administrativă și acces la dosarele relevante.
   Articolul 14
   Reexaminare
   Punerea în aplicare a prezentei decizii și coerența acesteia cu alte contribuții ale Uniunii în regiune se reexaminează în mod periodic. RSUE prezintă Consiliului, ÎR și Comisiei, până la sfârșitul lunii decembrie 2013, un raport privind progresele înregistrate și, la sfârșitul mandatului RSUE, un raport cuprinzător privind executarea mandatului acestuia.
   Articolul 15
   Intrarea în vigoare
   Prezenta decizie intră în vigoare la data adoptării.
   Se aplică de la 1 iulie 2013.

      Adoptată la Bruxelles, 9 iulie 2013.

            Pentru Consiliu

            Președintele

         R. ŠADŽIUS

      (1)  Această denumire nu aduce atingere pozițiilor privind statutul și este conformă cu RCSONU 1244 (1999) și cu Avizul CIJ privind declarația de independență a Kosovo.

      (2)  JO L 23, 26.1.2012, p. 5.

      (3)  JO L 141, 27.5.2011, p. 17.

      (4)  Decizia 2009/937/UE a Consiliului din 1 decembrie 2009 de adoptare a regulamentului său de procedură (JO L 325, 11.12.2009, p. 35).


title: 2014/371/PESC: Decizia EULEX KOSOVO/1/2014 a Comitetului politic și de securitate din 17 iunie 2014 privind prelungirea mandatului șefului misiunii Uniunii Europene de sprijinire a supremației legii în Kosovo, EULEX KOSOVO

text:
               20.6.2014

               RO

               Jurnalul Oficial al Uniunii Europene

               L 180/17

         DECIZIA EULEX KOSOVO/1/2014 A COMITETULUI POLITIC ȘI DE SECURITATE
   din 17 iunie 2014
   privind prelungirea mandatului șefului misiunii Uniunii Europene de sprijinire a supremației legii în Kosovo, EULEX KOSOVO

      (2014/371/PESC)

   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   având în vedere Acțiunea comună 2008/124/PESC a Consiliului din 4 februarie 2008 privind misiunea Uniunii Europene de sprijinire a supremației legii în Kosovo, EULEX KOSOVO (1), în special articolul 12 alineatul (2),
   întrucât:

               (1)

               În temeiul articolului 12 alineatul (2) din Acțiunea comună 2008/124/PESC, Comitetul politic și de securitate (COPS) este autorizat, în conformitate cu articolul 38 din tratat, să adopte deciziile relevante în scopul exercitării controlului politic și a conducerii strategice ale EULEX KOSOVO, inclusiv decizia de numire a șefului misiunii.

               (2)

               La 4 decembrie 2012, COPS a adoptat Decizia EULEX KOSOVO/3/2012 (2) privind numirea ambasadorului Bernd BORCHARDT în calitate de șef al misiunii EULEX KOSOVO pentru perioada 1 februarie 2013-14 iunie 2014.

               (3)

               La 12 iunie 2014, Consiliul a adoptat Decizia 2014/349/PESC (3) de modificare a Acțiunii comune 2008/124/PESC și de prelungire a duratei misiunii EULEX KOSOVO până la 14 iunie 2016.

               (4)

               La 13 iunie 2014, Înaltul Reprezentant al Uniunii pentru politica externă și de securitate a propus prelungirea mandatului ambasadorului Bernd BORCHARDT în calitate de șef al misiunii EULEX KOSOVO până la 14 octombrie 2014,

         ADOPTĂ PREZENTA DECIZIE:
   Articolul 1
   Mandatul ambasadorului Bernd BORCHARDT în calitate de șef al Misiunii EULEX KOSOVO se prelungește până la 14 octombrie 2014.
   Articolul 2
   Prezenta decizie intră în vigoare la data adoptării.
   Se aplică de la 15 iunie 2014.

      Adoptată la Bruxelles, 17 iunie 2014.

            Pentru Comitetul politic și de securitate

            Președintele

         W. STEVENS

      (1)  JO L 42, 16.2.2008, p. 92.

      (2)  Decizia EULEX KOSOVO/3/2012 a Comitetului politic și de securitate din 4 decembrie 2012 privind numirea șefului Misiunii Uniunii Europene de sprijinire a supremației legii în Kosovo, EULEX KOSOVO (JO L 334, 6.12.2012, p. 46).

      (3)  JO L 174, 13.6.2014, p. 42.


title: Decizia nr. 146 din 10 octombrie 1990 privind interpretarea articolului 94 alineatul (9) din Regulamentul (CEE) nr. 1408/71

text:
               05/Volumul 02

               RO

               Jurnalul Ofícial al Uniunii Europene

               158

         31991D0424

               L 235/9

               JURNALUL OFÍCIAL AL UNIUNII EUROPENE

      DECIZIA nr. 146
   din 10 octombrie 1990
   privind interpretarea articolului 94 alineatul (9) din Regulamentul (CEE) nr. 1408/71
   (91/424/CEE)
   COMISIA ADMINISTRATIVĂ A COMUNITĂȚILOR EUROPENE PENTRU SECURITATEA SOCIALĂ A LUCRĂTORILOR MIGRANȚI,
   având în vedere articolul 81 litera (a) din Regulamentul (CEE) nr. 1408/71 al Consiliului din 14 iunie 1971 privind aplicarea regimurilor de securitate socială în cazul lucrătorilor salariați, lucrătorilor care desfășoară activități independente și familiilor acestora care se deplasează în cadrul Comunității, în temeiul căruia aceasta este însărcinată să soluționeze orice problemă administrativă sau de interpretare care decurge din dispozițiile Regulamentului (CEE) nr. 1408/71 și ale regulamentelor ulterioare,
   având în vedere articolul 2 alineatul (1) din Regulamentul (CEE) nr. 574/72 al Consiliului din 21 martie 1972, în temeiul căruia Comisia administrativă stabilește modelele de certificate, atestate, declarații, cereri și alte documente necesare pentru aplicarea regulamentelor,
   având în vedere Regulamentul (CEE) nr. 3427/89 al Consiliului din 30 octombrie 1989, care stabilește o soluție uniformă pentru toate statele membre referitoare la plata prestațiilor către membrii familiei care nu își au reședința pe teritoriul statului competent,
   având în vedere articolul 94 alineatul (9) din Regulamentul (CEE) nr. 1408/71, modificat de Regulamentul (CEE) nr. 3427/89, care, pe de o parte, prevede că alocațiile familiale de care beneficiază salariații în Franța pentru membrii familiei lor care își au reședința în alt stat membru, la data de 15 noiembrie 1989, vor fi în continuare plătite, în rate, în limitele și conform modalităților aplicabile la acea dată, atât timp cât valoarea lor este superioară celei a prestațiilor care ar trebui plătite începând cu data de 16 noiembrie 1989 și atât timp cât persoanele în cauză se află sub incidența legislației franceze și, pe de altă parte, însărcinează Comisia administrativă să-și dea avizul cu privire la modalitățile de aplicare a prezentului paragraf, în special cu privire la finanțarea comună a cheltuielilor legate de plata acestor alocații,
   întrucât este necesar să se precizeze domeniul de aplicare al articolului 94 alineatul (9) din Regulamentul (CEE) nr. 1408/71, precum și condițiile de aplicare;
   întrucât este necesar să se stabilească procedura de plată a alocațiilor în ceea ce privește atribuțiile instituțiilor implicate, realizarea unei comparații între, pe de o parte, cuantumul alocațiilor familiale (cuantum garantat) și, pe de altă parte, cuantumul prestațiilor familiale franceze, în ceea ce privește eventualitatea suplimentării cu o sumă egală cu diferența dintre cele două cuantumuri și finanțarea comună a cheltuielilor legate de plata acestor alocații de către instituțiile implicate;
   întrucât este, de asemenea, necesar să se prevadă ratele de schimb pentru monedele utilizate pentru realizarea comparației menționate anterior;
   întrucât este necesar să se creeze două modele de formulare specifice, unul care să ateste plata alocațiilor familiale pe luna noiembrie 1989 și altul care să ateste menținerea sau încetarea plății alocațiilor familiale în temeiul articolului 94 alineatul (9);
   întrucât limba de redactare a formularelor face obiectul Recomandării nr. 15 a Comisiei administrative;
   întrucât este necesar să se stabilească termenele de prescripție aplicabile exercitării dreptului de a beneficia de un cuantum al alocațiilor familiale garantat;
   deliberând în condițiile stabilite la articolul 80 alineatul (3) din Regulamentul (CEE) nr. 1408/71,
   DECIDE:

               (1)

                           (a)

                           Dispozițiile articolului 94 alineatul (9) din Regulamentul (CEE) nr. 1408/71 sunt aplicabile dacă un salariat aflat sub incidența legislației franceze beneficia la 15 noiembrie 1989 de alocațiile familiale prevăzute de fostul articol 73 alineatul (2) pentru membrii familiei sale cu reședința în alt stat membru; ele nu sunt aplicabile în cazul în care dreptul la prestații familiale a fost dobândit în statul de reședință la 15 noiembrie 1989; aplicarea lor încetează definitiv dacă, ulterior, dreptul la prestațiile familiale este dobândit în statul de reședință.
                           Pe de altă parte, alocațiile familiale de care beneficiază un salariat în Franța, la 15 noiembrie 1989, pentru membrii familiei sale rezidenți în alt stat membru, vor fi plătite în continuare în temeiul dispozițiilor articolului 94 alineatul (9), atât timp cât membrii familiei continuă să fie rezidenți pe teritoriul acestui alt stat membru.

                           (b)

                           Alocațiile familiale prevăzute la articolul 94 alineatul (9) din Regulamentul (CEE) nr. 1408/71 sunt cele care au fost efectiv plătite salariatului, pentru membrii familiei sale care dobândesc dreptul la aceste alocații, în luna noiembrie 1989. Cuantumul acestor alocații constituie cuantumul garantat.
                           Prestațiile familiale prevăzute în articolul menționat sunt prestațiile familiale franceze datorate salariatului începând de la 16 noiembrie 1989.

                           (c)

                           În cazul în care cuantumul prestațiilor familiale franceze, cu excepția celor care fac obiectul unei plăți unice (acestea nu sunt luate în considerare la realizarea comparației), este într-o anumită lună superioară sau egală cu cuantumul garantat, dreptul la acest cuantum încetează definitiv.
                           În ceea ce privește condiția prevăzută la articolul 94 alineatul (9) de a rămâne sub incidența legislației franceze, nu se iau în considerare întreruperile de activitate profesională cu o durată mai mică de o lună și nici perioadele de suspendare temporară a acestei activități în caz de boală, maternitate, accident de muncă, boală profesională sau șomaj și se menține acordarea remunerației sau a unei prestații corespunzătoare prevăzute de legislația franceză, cu excepția pensiilor și a rentelor sau în caz de concediu plătit, de grevă sau de lock-out.

                           (d)

                           Cuantumul garantat se stabilește definitiv. În special, acesta nu poate fi reevaluat ulterior nici în cazul variației ratei alocațiilor familiale prevăzute de legislația statului membru pe teritoriul căruia își au reședința membrii familiei la 15 noiembrie 1989, nici în cazul creșterii numărului membrilor de familie.
                           Cu toate acestea, în cazul scăderii ulterioare a numărului membrilor de familie, prevăzuți la articolul 94 alineatul (9), în statul membru de reședință, cuantumul garantat este recalculat în funcție de numărul rămas de membri de familie, la rata de schimb și în limitele aplicabile la 15 noiembrie 1989 pe teritoriul respectivului stat membru.

               (2)

                           (a)

                           Pentru a permite instituției franceze competente să stabilească dacă este necesar să se aplice dispozițiile articolului 94 alineatul (9), instituția de la locul de reședință a membrilor familiei la 15 noiembrie 1989 eliberează, la cererea persoanelor interesate sau a instituției franceze, o dovadă care să ateste dacă alocațiile familiale au fost efectiv plătite sau nu în luna noiembrie 1989, conform modelului de formular E 412 F anexat.
                           Dacă au fost plătite alocații familiale, instituția de la locul de reședință menționează în dovadă membrii familiei pentru care au fost plătite alocațiile și cuantumul acestor alocații, pe membru de familie sau global, în conformitate cu dispozițiile legislației aplicate.
                           Această dovadă trebuie să menționeze, de asemenea, dacă soțul salariatului sau persoana căreia i-au fost plătite alocațiile familiale exercita o activitate profesională în cursul lunii noiembrie 1989 sau se găsea într-o situație asemănătoare în sensul Deciziei nr. 119.

                           (b)

                           După ce intră în posesia acestei dovezi, instituția franceză competentă compară, dacă este cazul, cuantumul garantat cu cuantumul prestațiilor familiale prevăzut la alineatul (1) litera (b) a doua teză.
                           În cazul în care cuantumul prestațiilor familiale este mai mare sau egal cu cuantumul garantat, această instituție competentă plătește numai prestațiile.
                           În cazul în care cuantumul prestațiilor familiale este mai mic decât cuantumul garantat, instituția competentă franceză plătește prestațiile și instituția din locul de reședință plătește un supliment egal cu diferența cuantumul garantat și aceste prestații.
                           În cazul în care cuantumul prestațiilor familiale franceze este nul, suplimentul plătit de instituția din locul de reședință este egal cu cuantumul garantat.

                           (c)

                           Pentru a efectua comparația menționată la paragraful anterior, instituția franceză competentă convertește în moneda sa cuantumul garantat, utilizând rata de schimb prevăzută la articolul 107 alineatul (1) din Regulamentul (CEE) nr. 574/72. Se ia în considerare rata de schimb aplicabilă la data de 16 noiembrie 1989.

               (3)

                           (a)

                           Dacă este necesară plata unui supliment diferențial, instituția competentă franceză trimite lunar instituției din locul de reședință o dovadă referitoare la menținerea sau încetarea plății alocațiilor familiale, în conformitate cu modelul de formular E 413 F anexat.
                           După ce a intrat în posesia acestei dovezi, instituția din locul de reședință procedează la plata suplimentului a cărei valoare este egală cu diferența dintre cuantumul garantat și contravaloarea în moneda sa, la cursul de schimb oficial din ziua comparării, a cuantumului prestațiilor familiale franceze.

                           (b)

                           Dacă legislația aplicată de instituția din locul de reședință prevede că prestațiile familiale sunt plătite cu o altă periodicitate decât cea lunară, această instituție poate plăti suplimentul diferențial conform acestei alte periodicități.

                           (c)

                           În cazul în care persoana interesată încetează să beneficieze de dispozițiile articolului 94 alineatul (9), instituția franceză competentă utilizează dovada prevăzută la paragrafele anterioare pentru a notifica instituției din locul de reședință încetarea definitivă a dreptului la cuantumul garantat.

               (4)

               Autoritățile competente din statele membre pun la dispoziția instituțiilor competente implicate formularele prevăzute la alineatul (2) litera (a) și la alineatul (3) litera (a). Aceste formulare sunt disponibile în limbile oficiale ale Comunității și sunt prezentate astfel încât diferitele versiuni să fie perfect echivalente pentru a permite fiecărui destinatar să primească formularele tipărite în limba sa națională.

               (5)

               În cazul recalculării cuantumului garantat, în condițiile menționate la alineatul (1) litera (d) a treia teză, instituția din locul de reședință eliberează încă o dată dovada menționată la alineatul (2) litera (a). Instituția competentă franceză face atunci o nouă comparație, astfel cum se indică la alineatul (2) literele (b) și (c).

               (6)

               Finanțarea comună a cheltuielilor legate de plata alocațiilor care alcătuiesc cuantumul garantat în conformitate cu articolul 94 alineatul (9) din Regulamentul (CEE) nr. 1408/71 se face în felul următor:

                           —

                           instituția competentă franceză suportă aceste alocații la concurența cuantumului total al prestațiilor familiale franceze plătite salariatului pentru membrii familiei sale care își au reședința în alt stat membru;

                           —

                           instituția de la locul de reședință al membrilor de familie suportă diferența dintre cuantumul garantat și cuantumul acestor prestații familiale.

         Cu toate acestea, Franța și un alt stat membru sau autoritățile lor competente pot conveni alte modalități de finanțare comună a cheltuielilor și informează Comisia administrativă cu privire la aceasta.

               (7)

               Pentru exercitarea dreptului, recunoscut la articolul 94 alineatul (9), de a beneficia de cuantumul garantat al alocațiilor familiale, se anulează prescripția de doi ani prevăzută de legislația franceză până la data aplicării prezentei decizii și se aplică numai cu efect de la data menționată.

               (8)

               Prezenta decizie se aplică din prima zi a lunii următoare publicării în Jurnalul Oficial al Comunităților Europene.

            Președintele Comisiei administrative

         M. T. FERRARO


title: 2008/536/CE: Decizia Parlamentului European din 24 aprilie 2007 privind închiderea conturilor Agenției Europene pentru Securitatea Rețelelor Informatice și a Datelor pentru exercițiul financiar 2005

text:
               15.7.2008

               RO

               Jurnalul Oficial al Uniunii Europene

               L 187/180

      DECIZIA PARLAMENTULUI EUROPEAN

   din 24 aprilie 2007
   privind închiderea conturilor Agenţiei Europene pentru Securitatea Reţelelor Informatice şi a Datelor pentru exerciţiul financiar 2005
   (2008/536/CE)
   PARLAMENTUL EUROPEAN,
   având în vedere conturile anuale finale ale Agenţiei Europene pentru Securitatea Reţelelor Informatice şi a Datelor pentru exerciţiul financiar 2005 (1),
   având în vedere raportul Curţii de Conturi privind conturile anuale finale ale Agenţiei Europene pentru Securitatea Reţelelor Informatice şi a Datelor pentru exerciţiul financiar 2005, precum şi răspunsurile agenţiei (2),
   având în vedere Recomandarea Consiliului din 27 februarie 2007 (5711/2007 – C6-0080/2007),
   având în vedere Tratatul CE, în special articolul 276,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităţilor Europene (3), în special articolul 185,
   având în vedere Regulamentul (CE) nr. 460/2004 al Parlamentului European şi al Consiliului din 10 martie 2004 de instituire a unei Agenţii Europene pentru Securitatea Reţelelor Informatice şi a Datelor (4), în special articolul 17,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menţionate la articolul 185 din Regulamentul (CE, Euratom) nr. 1605/2002 al Consiliului (5), în special articolul 94,
   având în vedere articolul 71 şi anexa V la Regulamentul său de procedură,
   având în vedere raportul Comisiei pentru control bugetar (A6-0102/2007),

               1.

               constată că situaţia conturilor anuale finale ale Agenţiei Europene pentru Securitatea Reţelelor Informatice şi a Datelor pentru exerciţiul financiar 2005 se prezintă după cum urmează:
               Contul de venituri şi cheltuieli pentru exerciţiul financiar 2005
                      (6)

                           (în mii EUR)

                           2005

                              Venituri

                           Subvenţii din partea Comisiei

                           4 400

                           Venituri atribuite

                           Venituri diverse

                              Total venituri (a)

                              4 400

                              Cheltuieli bugetare pe durata exerciţiului financiar

                              Personal – titlul I din buget

                           Plăţi

                           -1 490

                           Credite reportate

                           - 257

                              Administraţie – titlul II din buget

                           Plăţi

                           - 453

                           Credite reportate

                           -1 065

                              Activităţi de exploatare – titlul III din buget (cu excepţia veniturilor alocate)

                           Plăţi aferente creditelor de plată pe durata exerciţiul financiar

                           - 196

                           Plăţi aferente angajamentelor în curs la 31.12.2003

                           Credite reportate

                           - 790

                              Venituri alocate (PHARE şi ţări terţe)

                           Plăţi

                           Credite reportate

                              Total cheltuieli (b)

                              -4 251

                              Rezultatul exerciţiului financiar (a - b)

                              149

                              Sold reportat din exerciţiul financiar anterior

                              Credite N - 1 reportate şi anulate (titlurile I şi II împreună)

                              Neutralizarea reportărilor N - 1 pentru titlul III în legătură cu trecerea la credite diferenţiate

                              Sume neutilizate în exerciţiul financiar anterior, reutilizabile

                              Restituiri Comisie

                              Diferenţe de curs valutar

                              Soldul exerciţiului financiar

                              149

                              Sursa: Informaţii furnizate de agenţie. Acest tabel rezumă datele furnizate de agenţie în conturile sale anuale.

               2.

               aprobă închiderea conturilor Agenţiei Europene pentru Securitatea Reţelelor Informatice şi a Datelor pentru exerciţiul financiar 2005;

               3.

               încredinţează Preşedintelui sarcina de a transmite prezenta decizie directorului Agenţiei Europene pentru Securitatea Reţelelor Informatice şi a Datelor, Consiliului, Comisiei şi Curţii de Conturi şi de a asigura publicarea acesteia în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul General

         Harald RØMER

      (1)  JO C 266, 31.10.2006, p. 16.

      (2)  JO C 312, 19.12.2006, p. 1.

      (3)  JO L 248, 16.9.2002, p. 1. Regulament modificat prin Regulamentul (CE, Euratom) nr. 1995/2006 (JO L 390, 30.12.2006, p. 1).

      (4)  JO L 77, 13.3.2004, p. 1.

      (5)  JO L 357, 31.12.2002, p. 72.

      (6)  Sunt disponibile numai cifrele pentru 2005, deoarece este o agenţie nou creată.


title: 2013/3/UE: Decizia Consiliului din 20 decembrie 2012 privind lansarea schimbului automatizat de date în ceea ce privește datele ADN în Polonia

text:
               8.1.2013

               RO

               Jurnalul Oficial al Uniunii Europene

               L 3/5

         DECIZIA CONSILIULUI
   din 20 decembrie 2012
   privind lansarea schimbului automatizat de date în ceea ce privește datele ADN în Polonia
   (2013/3/UE)
   CONSILIUL UNIUNII EUROPENE,
   având în vedere Decizia 2008/615/JAI a Consiliului din 23 iunie 2008 privind intensificarea cooperării transfrontaliere, în special în domeniul combaterii terorismului și a criminalității transfrontaliere (1), în special articolul 2 alineatul (3) și articolul 25,
   având în vedere Decizia 2008/616/JAI a Consiliului din 23 iunie 2008 privind punerea în aplicare a Deciziei 2008/615/JAI (2), în special articolul 20 și capitolul 4 din anexă,
   întrucât:

               (1)

               În conformitate cu Protocolul privind dispozițiile tranzitorii anexat la Tratatul privind Uniunea Europeană, la Tratatul privind funcționarea Uniunii Europene și la Tratatul de instituire a Comunității Europene a Energiei Atomice, actele instituțiilor, ale organismelor, ale oficiilor sau ale agențiilor Uniunii adoptate anterior intrării în vigoare a Tratatului de la Lisabona continuă să producă efecte juridice până la abrogarea, anularea sau modificarea respectivelor acte ca urmare a punerii în aplicare a tratatelor.

               (2)

               În consecință, articolul 25 din Decizia 2008/615/JAI se aplică, iar Consiliul trebuie să decidă în unanimitate dacă statele membre au pus în aplicare dispozițiile capitolului 6 din respectiva decizie.

               (3)

               Articolul 20 din Decizia 2008/616/JAI prevede că deciziile menționate la articolul 25 alineatul (2) din Decizia 2008/615/JAI se adoptă în temeiul unui raport de evaluare bazat pe un chestionar. În ceea ce privește schimbul automatizat de date în conformitate cu capitolul 2 din Decizia 2008/615/JAI, raportul de evaluare se bazează pe o vizită de evaluare și pe un test-pilot.

               (4)

               Polonia a informat Secretariatul General al Consiliului cu privire la fișierele naționale de analiză ADN cărora li se aplică articolele 2-6 din Decizia 2008/615/JAI, precum și cu privire la condițiile pentru căutarea automatizată prevăzute la articolul 3 alineatul (1) din decizia menționată, în conformitate cu articolul 36 alineatul (2) din respectiva decizie.

               (5)

               În conformitate cu capitolul 4 punctul 1.1 din anexa la Decizia 2008/616/JAI, chestionarul elaborat de grupul de lucru competent al Consiliului se referă la fiecare dintre schimburile automatizate de date și statele membre trebuie să răspundă la acesta de îndată ce consideră că îndeplinesc condițiile pentru schimbul de date din categoria de date corespunzătoare.

               (6)

               Polonia a completat chestionarul privind protecția datelor și chestionarul referitor la schimbul de date ADN.

               (7)

               Polonia a derulat cu succes un test-pilot împreună cu Slovacia.

               (8)

               A fost efectuată o vizită de evaluare în Polonia și echipa de evaluare slovacă a elaborat un raport privind vizita de evaluare respectivă, care a fost transmis grupului de lucru competent al Consiliului.

               (9)

               A fost prezentat Consiliului un raport de evaluare global, care sintetizează rezultatele chestionarului, ale vizitei de evaluare și ale testului-pilot referitoare la schimbul de date ADN,

         ADOPTĂ PREZENTA DECIZIE:
   Articolul 1
   În scopul căutării și comparării automatizate a datelor ADN, Polonia a pus în aplicare pe deplin dispozițiile generale privind protecția datelor din capitolul 6 din Decizia 2008/615/JAI și poate primi și furniza date cu caracter personal în temeiul articolelor 3 și 4 din respectiva decizie începând cu data intrării în vigoare a prezentei decizii.
   Articolul 2
   Prezenta decizie intră în vigoare la data adoptării.

      Adoptată la Bruxelles, 20 decembrie 2012.

            Pentru Consiliu

            Președintele

         E. FLOURENTZOU

      (1)  JO L 210, 6.8.2008, p. 1.

      (2)  JO L 210, 6.8.2008, p. 12.